Neuvoston asetus (EY) N:o 1451/2001, annettu 28 päivänä kesäkuuta 2001, kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta



Virallinen lehti nro L 198 , 21/07/2001 s. 0009 - 0010



Neuvoston asetus (EY) N:o 1451/2001, annettu 28 päivänä kesäkuuta 2001, kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan ja 299 artiklan 2 kohdan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), ottaa huomioon alueiden komitean lausunnon, sekä katsoo seuraavaa: (1) Asetuksessa (EY) N:o 2792/1999(4) vahvistetaan kalatalouden ohjauksen rahoitusvälineestä (KOR) maksettavan tuen enimmäismäärät rakennerahastoja koskevista yleisistä säännöksistä 21 päivänä kesäkuuta 1999 annetussa neuvoston asetuksessa (EY) N:o 1260/1999(5) vahvistettujen enimmäismäärien mukaisesti. (2) Kalatalouden ohjauksen rahoitusvälineeseen sovellettavat enimmäismäärät jäävät kuitenkin asetuksessa (EY) N:o 1260/1999 säädettyjen enimmäismäärien alle tiettyjen tavoitteen 1 alueiden osalta. Rahoitusvälineeseen sovellettavia enimmäismääriä on syytä mukauttaa kullakin näistä alueiden luokista esiintyvien erityisongelmien mukaisesti; erityisesti syrjäisimpien alueiden osalta on otettava huomioon perustamissopimuksen 299 artiklan 2 kohdassa luetellut seikat, jotka saattavat vakavasti haitata niiden kehitystä. (3) Tämän vuoksi olisi aiheellista muuttaa asetus (EY) N:o 2792/1999. (4) Asetuksen (EY) N:o 1260/1999 14 artiklan mukaisesti kaikki suunnitelmat, yhteisön tukikehykset, toimenpideohjelmat ja yhtenäiset ohjelma-asiakirjat kattavat seitsemän vuoden pituisen ohjelmakauden, joka alkaa 1 päivänä tammikuuta 2000. Johdonmukaisuuden vuoksi ja syrjinnän välttämiseksi saman ohjelman edunsaajien välillä tässä asetuksessa säädettyjä poikkeuksia on voitava soveltaa poikkeuksellisesti koko kyseiseen ohjelmakauteen, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2792/1999 liitteessä IV oleva taulukko 3 seuraavasti: "TAULUKKO 3 >TAULUKON PAIKKA> Jos pieniin ja keskisuuriin yrityksiin tehdään investointeja komission suosituksen 96/280/EY mukaisesti(6), ryhmän 2 ja 3 tasoja (A) voidaan korottaa muiden rahoitusmuotojen kuin suoran tuen osalta edellyttäen, ettei tämä korotus ylitä 10:tä prosenttia tukikelpoisista kokonaiskustannuksista. Yksityisen edunsaajan osallistumista alennetaan vastaavasti. Ensimmäisessä alakohdassa tarkoitetuista poikkeuksista on tehtävä tiivistelmä asetuksen (EY) N:o 1260/1999 18 ja 19 artiklassa tarkoitetuissa, kyseisiin alueisiin liittyvissä toimenpideohjelmissa tai yhtenäisissä ohjelma-asiakirjoissa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä kesäkuuta 2001. Neuvoston puolesta Puheenjohtaja B. Rosengren (1) EYVL C 96E, 27.2.2001, s. 277. (2) Lausunto annettu 14. kesäkuuta 2001 (ei vielä julkaistu virallisessa lehdessä). (3) EYVL C 139, 11.5.2001, s. 29. (4) EYVL L 337, 30.12.1999, s. 10. (5) EYVL L 161, 26.6.1999, s. 1, asetus sellaisena kuin se on viimeksi muutettuna asetuksella (EY) N:o 1447/2001 (ks. tämän virallisen lehden sivu 1). (6) EYVL L 107, 30.4.1996, s. 4.